Okresná prokuratúra Malacky 
Sasinkova 71, 901 01 Malacky 	

Sp. zn. : 2 Pv 622/11/1106	Malacky, 12.3.2013
EEČ : 2-13-16-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Malacky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Malacky zo dňa 11.3.2013, spisová značka 2 Pv 622/11/1106, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.06.2011 v čase o 18.00 h v obci XXXXX na ulici pri rodinnom dome č. XXXXX, pred predajňou XXXXX, udrel rukou do čelného skla motorového vozidla zn. XXXXX, modrej metalízy, XXXXX, na ktorom vznikla diera v priemere päste, čím poškodenému XXXXX, trvale bytom XXXXX XXXXX spôsobil škodu vo výške 295,37 €

Uznesením prokurátora Okresnej prokuratúry Malacky zo dňa 11.3.2013, spisová značka 2 Pv 622/11/1106, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením okresnej prokurátorky pre Malacky, č.k. 2 Pv 622/11– 9 zo dňa 04.01.2012 bolo podľa § 216 ods. 1 Trestného poriadku trestné stíhanie obvineného XXXXX, vedené pre prečin poškodzovania cudzej veci podľa     § 245 ods. 1 Trestného zákona podmienečne zastavené. Obvinenému bola určená skúšobná doba v trvaní 1 (jeden) rok, ktorá začala plynúť dňom 14.01.2012.

	Skúšobná doba obvinenému uplynula dňa 14.01.2013, pričom na jeho osobu boli vyžiadané správy a posudky za účelom posúdenia jeho osvedčenia sa v skúšobnej dobe.
	
Z odpisu registra trestov obvinenému vyplýva, že nemá žiaden novší záznam o právoplatnom odsúdení. Zo správy OÚ Malacky vyplýva, že obvinený nebol prejednávaný za priestupok. Šetrením polície v mieste jeho bydliska bolo zistené, že obvinený nebol prejednávaný za priestupok. V mieste bydliska nebol riešený za žiadny priestupok, neboli podané na neho žiadne sťažnosti od spoluobčanov a správanie nebolo riešené komisiou verejného poriadku. Do verejného života v obci sa aktívne zapája. Lustráciou v systéme AVÍZO bolo zistené, že obvinený v súčasnosti nie je trestne stíhaný.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Na základe zistených a vyššie popísaných skutočností možno konštatovať, že obvinený XXXXX viedol v skúšobnej dobe riadny život, a preto som rozhodla o jeho osvedčení sa v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Sandra Dudová
prokurátorka